gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en en en gu en en en gu en en en en kn en en en en en en en en en en it it en et en hbs_lat en en en en gu en gu gu gu gu gu gu gu en en en en en en pt war en en en en en en en en en en en en en en en en en en en en en en en en en en en en en gu gu en en en gu gu en en en gu gu en en en en en en en en en gu en gu en en en en en en en fi en en en en en en en en en en en gu en ca en en en gu en en en gu en en en en en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: આર્ટ ઈઝ બિયૉન્ડ પ્લાન – સોનલ પરીખ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
દેશવિદેશના વાંચનપ્રેમીઓ માટે પહેલી ગુજરાતી વૅબસાઇટ ‘રીડગુજરાતી.કૉમ’ શરૂ કરનાર સાહિત્યપ્રેમી-જીવનપ્રેમી મૃગેશ શાહ ૩૬ વર્ષની ભરયુવાન વયે બ્રેન હેમરેજથી અવસાન પામ્યા તે ઘટના ગુજરાતી પ્રજાને ધ્રુજાવી ગઈ છે.
વિશ્વ માતૃભાષા દિવસે એક અહેવાલ જણાવે છે કે છેલ્લી ત્રણ પેઢીમાં વિશ્વની ૨૦૦ ભાષા લુપ્ત થઈ ગઈ છે, ૫૩૮ ગંભીરપણે લુપ્ત થવાને આરે છે. ૫૦૨ લુપ્ત થવાના રસ્તે છે. ૬૩૨ નાશ પામશે તેવાં એંધાણ છે અને ૬૦૭નું ભવિષ્ય અસલામત છે. ટૂંકમાં વિશ્વમાં બોલાતી છ હજાર ભાષાઓમાંથી બે હજાર નાશ પામે એવી પૂરી સંભાવના છે. યુનેસ્કોના ડિરેકટર જનરલ કોઈચીરો માત્સુરાએ આ સંદર્ભે કહ્યું છે કે ભાષા જ્યારે લુપ્ત થાય છે ત્યારે તેની સાથે જોડાયેલો એક સાંસ્કૃતિક વારસો અને પરંપરા પણ લુપ્ત થાય છે.
ગુજરાતી ભાષાની સ્થિતિ કેવી છે ? અત્યારે તો બાળકોને દાદા-દાદી પોતે પણ ગુજરાતી શીખવું તો પડે છે. નવી પેઢીના તો દાદા-દાદી પોતે પણ અંગ્રેજીભાષી હશે. જાણીતા ચિંતક ગુણવંત શાહના શબ્દો યાદ આવે છે. ‘તમે ભોળા માણસ છો. તમારા સંતાનોનાં સંતાનો ગુજરાતી વાંચવાં-લખવાનું તો જાણતાં જ નથી અને બોલે છે પણ અડધુંપડધું, પરાયુંપરાયું ગુજરાતી. માતૃભાષાના ધીમા મૃત્યુની શરૂઆત થઈ ચૂકી છે.’
ગુજરાતીભાષા વિશે આવી ચિંતા જરા જુદી રીતે દસેક વર્ષ પહેલાં વડોદરાના મૃગેશ શાહના મનમાં પણ જાગી હતી. નવી પેઢીને માતૃભાષાનો સંસ્કારવારસો પહોંચાડવાનું વલોણું તેના મનમાં એવું ચાલ્યું કે તેમાંથી ગુજરાતી ભાષાની પહેલી વેબસાઈટ www.readgujarati.comનો જન્મ થયો. એટલે હાથે મૃગેશભાઈએ આ વેબસાઈટ દ્ધારા ઑનલાઈન મેગેઝિન ચાલુ કર્યું જેના આજે રોજના ૮૦૦૦ જેટલા વિઝિટર્સ છે. ૫૦૦૦ થી વધુ લેખો, એમાંનો કોઈ પણ લેખ એ જ ક્ષણે એક જ ક્લિકે વાંચવાની સુવિધા સાથે ઉપલબ્ધ છે, ઉપરાંત રોજ બે નવા લેખ ડાઉનલોડ થાય. વાચકને એક પૈસાનો ખર્ચ નહીં. ફક્ત એક ક્લિક અને વિચારોનો ખજાનો ‘ખૂલ જા સિમ્સિમ’ની જેમ ખૂલી જાય.
મૃગેશભાઈનો જન્મ નવમી જુલાઈ, ૧૯૭૮માં. તેમના પિતાનું નામ ધનંજયભાઈ ઠાકોરભાઈ શાહ. માતા કોકિલાબહેન. કોકિલાબહેનના મૃત્યુ પછી એકમેકના આધારે જીવતા પિતા-પુત્રમાંથી હવે પુત્ર પણ ચાલ્યો ગયો છે. ભર્યા સંસારમાં સાવ એકલા પડેલા આ નિવૃત્ત બેંક અધિકારી ભાંગી તો પડ્યા છે, પણ દીકરાની રીડગુજરાતી પ્રવૃત્તિને ચાલુ રાખવા કટિબદ્ધ છે. ‘મૃગેશ નાનો હતો ત્યારથી બધાથી અલગ રીતે વિચારતો. યુવાન થયો ત્યારે પુરાણો – ઉપબિષદો સહિત ઘણું બધું પચાવી ગયેલો. કમ્પ્યુટર એપ્લિકેશનનો સ્નાતક થયો, સીએના વિદ્યાર્થીઓ માટે ઈંફર્મેશન ટૅક્નૉલૉજીનાં ત્રણ પુસ્તકો લખ્યાં, ઉપરાંત ઈન્સ્ટિટ્યૂટ ઑફ ચાર્ટર્ડ એકાઉન્ટન્સી ઑફ ઈંડિયામાં વિઝિટિંગ ફૅક્લટી તરીકે લેક્ચર્સ આપતો. રીડગુજરાતી શરૂ કરવાનો વિચાર તેને આ દરમિયાન જ આવેલો !’ તેઓ કહે છે.
એક મુલાકાતમાં રીડગુજરાતીના જન્મની વાત કરતા મૃગેશભાઈએ કહ્યું હતું કે મારી આસપાસ રૂટિનથી ત્રસ્ત પરિવારોને જોતો. વાંચવાની ટેવ નહીં, નવા તાજા વિચારોને અવકાશ બહીં. પ્રશ્રો ઊભા થાય તે યોગ્ય રીતે ઉક્લે નહીં. ઊલટા વધતા જ જાય. એક વાર ક્લાસમાં ભણાવતો હતો. સામે યુવાન ગુજરાતી ચહેરા. મેં ગુજરાતી પુસ્તકો અને વાચનની વાત કરી તો મોટા ભાગનાની પ્રતિભાવ એવો હતો કે એ બધું બોરિંગ છે. હું ઘણા સમય સુધી આ પ્રસંગને ભૂલી શક્યો નહીં. કોઈ ઈનોવેટિવ રસ્તો હોય તો જ આ પેઢી વાંચે. મને તો કમ્પ્યુટર આવડે. બીજું કંઈ જાણું નહી. થયું, એક ગુજરાતી વેબસાઈટ ચાલુ કરું. તેના પર આ પેઢીને વાંચતી કરું.
પણ આજથી થોડાં વર્ષ પહેલાં આ કામ ઘણું કપરું હતું. બારમા ધોરણની યુવકભારતી માટે લખેલા એક ખાસ લેખમાં મૃગેશભાઈએ ઈંટરનેટ પર પ્રાદેશિક ભાષાઓ લખાતી-વંચાતી થઈ તેની રસપ્રદ કડીબદ્ધ માહિતી આપી છે. તેઓ કહે છે કે જો ચક્રની શોધ માનવીનું પહેલું વિરાટ કદમ ગણાય, તો મુદ્રણયંત્રની શોધને બીજું ને ઇ-વર્લ્ડને ત્રીજું વિરાટ કદમ ગણવું જોઇએ. તેની શરૂઆત અંગ્રેજીથી થઈ કારણ કે અંગ્રેજી આંતરરાષ્ટ્રીય ભાષા છે. હવે પ્રાદેશિક ભાષાઓમાં પણ ઇંટરનેટ ઉપલબ્ધ છે પણ થોડાં વર્ષ પહેલા હિન્દીમાં વેબસાઇટ તૈયાર કરવાનું કામ નાકે દમ લાવી દેનારું પુરવાર થયું હતું. ડાયનેમિક ફોન્ટ અને યુનિકોડના આગમનને તેઓ પ્રાદેશિક ભાષાના સુવર્ણયુગ તરીકે ઓળખાયે છે. ભાષા ઇન્ડિયા.કોમે પ્રાદેશિક ભાષાઓમાં લખવું શક્ય બનાવ્યું, ૨૦૦૫ માં બ્લોગની શરૂઆત, તેનું વેબસાઇટથી પણ વધી ગયેલું પ્રચલન, રીડ ગુજરાતી માટે ઉપયોગી બનેલું ઑપેરામીની વેબ બ્રાઉઝર – આ બધી માહિતી વિદ્યાર્થીઓ, કૉમ્પ્યુટરના જાણકારો અને કૉમ્પ્યુટરથી અજાણ્યાઓ તમામને રસ પડે ને અચંબો પમાડે તેવી રીતે મૃગેશભાઈએ મૂકી છે.
૨૦૦૫ની નવમી જુલાઈએ પોતાના ઘરના બેઠકખંડમાં પોતે વસાવેલાં થોડાં પુસ્તકોના સથવારે મૃગેશભાઈએ પોતાના કમ્પ્યુટર પર રીડગુજરાતી. કોમ શરૂ કર્યું, જે આજ સુધી ત્યાંથી જ તૈયાર થાય છે. જે કંઈ સારું વાંચવામાં આવે તેનો ગમતાનો ગુલાલ કરવાની નેમ. પુસ્તકો-સામયિકોનું વાંચન, ચયન, ટાઈપિંગ-ફોર્મેટિંગ બધું મૃગેશબાઈ એકલે હાથે કરે. ટેક્નૉલૉજીના વિકાસની સામે રીડગુજરાતીનું માળખું પણ બદલાતું જાય. તેનું મોબાઈલ વર્ઝન પણ તેમણે બનાવ્યું હતું. શિક્ષિત, બૌદ્ધિક, ઑફિસના લંચાવર્સમાં કે મુસાફરીમાં સરાસરી નજરે હળવું, ટૂંકું, પ્રેરક લખાણ વાંચતા, તરત જ પ્રતિભાવ મોકલતા અને ન ગમતા બ્લોગ-સાઇટને ‘ક્લોઝ’ કરી દેતા યુવા સાઇબર વાચકથી માંડી જમાનાની સાથે તાલ મિલાવતા પ્રૌઢો-વડીલો પણ શોખથી રીડગુજરાતી વાંચે. મૃગેશભાઈએ વેબવર્લ્ડને અન્ય માદ્યમોનું પ્રતિસ્પર્ધી નહીં પૂરક માન્યું હતું. ઈન્ટરનેટને તેઓ કેળવણીનું પ્રસન્ન વિચારવિકાસનું, પ્રેરણાનું અને વાચનની અનેક શક્યતાઓનું માધ્યમ બનાવી શક્યા હતા. છેલ્લી પાંચ મેની પોંસ્ટમાં તેમણે ‘રીડગુજરાતી એંડ્રોઈડ’ એંપ ડેવલપ કરવા માગે છે તેની વાત કરી હતી.
રીડગુજરાતીએ માતૃભાષાને વૈશ્વિક સ્તર આપ્યું છે. તમામ જાણીતા અખબારો, સામયિકો, રેડિયો અને ટીવી માધ્યમોએ તેની નોંધ લીધી છે. ‘ઊનાળાના બળતા દિવસે લીમડાનો હર્યોભર્યો છાંયો માણસને જે શાંતિ આપે તે શાંતિ મારે રીડગુજરાતી દ્ધારા આજના સ્ટ્રેસકૂલ-હાર્ડવર્કિંગ લોકોને આપવી છે.’ કહેતા મૃગેશભાઈએ રીડગુજરાતીને નવી કલમોને હંમેશાં આવકારી હતી. તેના રોકડ ઈનામો અને અન્ય ખર્ચ ડોનેશનની રકમમાંથી નીકલતા. ખૂટે તો ગાંઠના ગોપીચંદન થતાં. મૃગેશભાઈ માનતા કે સારા કામને સહકાર મળી જ રહે છે. રીડગુજરાતી ઈઝ સ્પોંસર્ડ બાય ગોડ. લેખનને તેઓ માત્ર એક કલા નહીં. પણ જીવનની એક જિંદગીમાં અનેક જિંદગીનું કામ કરી, જાણે અવતારાકાર્ય પૂરું થયું હોય તેમ ચાલ્યા ગયા છે. રીડગુજરાતી ચલાવી પુત્રના આત્માને શાંતિ આપવા માગતા તેમના પિતાની પડખે શું આપણે નહીં ઊભા રહીએ ?
– સોનલ પરીખ (જન્મભૂમિ પ્રવાસી, રવિવાર તાં.  ૮ જૂન ૨૦૧૪)
Email This Article ·  Print This Article ·  Save article As PDF ·   Subscribe ReadGujarati
« Previous સ્વ. શ્રી મૃગેશભાઈની શોકસભા..
ઘર એટલે…. – સં. કાન્તિ પટેલ
સદમાતાનો ખાંચો – નટવર પંડ્યા ‘ઉશનસ્’ હું ને મારો ભાઈ રમણ (કવિ સનાતન) સિદ્ધપુરથી સાવલી આગળ ભણવા માટે આવ્યા હતા. બા ને બાપાથી દૂર અમારા બાપીકા વતન સાવલીના સદમાતાના ખાંચાના ઘરમાં આવ્યા હતા. એટલે કે સિદ્ધપુરના ‘રુદ્રમાળ’ના ખાંચામાંથી હવે અમે સાવલીના સદમાતાના ખાંચામાં આવ્યા હતા. હવે માબાપની જગ્યાએ ગં.સ્વ. ઈચ્છાફોઈ હતાં જે આ ઘરમાં રહેતાં ને ઘરને સંભાળતાં હતાં. મને આ ... [વાંચો...]
એક પત્ર – રવીન્દ્રનાથ ઠાકુર
પણાં ઈન્દ્રિયસંવેદનોનો વિનિયોગ કરવા જ્યારે આપણે પૂરેપૂરા સમર્થ થઈએ ત્યારે જ આપણા અસ્તિત્વનું આપણને જ્ઞાન થતું હોય છે. ઈન્દ્રિયસંવેદનાની આવી પ્રત્યેક ક્રિયા આપણને આનંદના તત્વથી નવાજી મૂકે છે, જેને કાર્યકારણના નિયમ સાથે કોઈ સીધો સંબંધ નથી – એ તો અસ્તિત્વના આપણા ઉલ્લાસનું અંગ હોય છે. આંખની નિહાળવાની પ્રક્રિયાનું જ ઉદાહરણ લઈએ. આ ક્રિયા માણતા હોઈએ છીએ એનું કારણ એ નહીં કે ... [વાંચો...]
પાંચ અછાંદસ રચનાઓ.. – સંકલિત
(Madhuben and Bhanubhai Patel Women Institute of Engineering for Studies and Research in Computer and Communication Technology (એમબીઆઈસીટી), આણંદ ખાતે ગુજરાત દિવસના ઉપલક્ષ્યમાં યોજાયેલ સ્પર્ધાની વિજેતા કૃતિઓ આજે પ્રસ્તુત કરી છે. કૃતિઓ રીડગુજરાતીને પાઠવવા બદલ કોપ્યુટર સાયન્સના ત્રીજા વર્ષમાં અભ્યાસ કરતા બ્રિન્દા ઠક્કરનો ખૂબ આભાર.) ૧. હું સ્ત્રી છું – બ્રિન્દા ઠકકર હું સ્ત્રી છું… દુનિયાના અસ્તિત્વને ટકાવી રાખવા, માત્ર હું જ જવાબદાર છું, ... [વાંચો...]
25 પ્રતિભાવો : આર્ટ ઈઝ બિયૉન્ડ પ્લાન – સોનલ પરીખ
June 11, 2014 at 10:00 am
સોનલબેન હું અને મારા જેવા ઘણા વાંચકો તેમની સાથે જ છીએ… જરુર પડે તો મેઇલ કે ફોન કરવામાં આવશે તો જરુર મદદ કરીશું… મૃગેશભાઇએ આંબા જ વાવ્યા છે એટલે કેરીઓ તો મળવાની જ છે…
સોનલબેન, હું પણ એવી જ આશા રાખ છું કે મ્રુગેશજી નુ આ રીડ ગુજરાતી ચાલતુ રહે, તેમના પિતા તેમના દિકરા નુ આ સ્વપન પુરુ કરશે તો અમારી શુભેકામના તેમની સાથે જ રહેશે, અને તેમને ક્યારેય પણ જરુર પડે તો મને મને મેઈલ કરી શકે છે.
June 11, 2014 at 10:54 am
ખરેખર મૃગેશભાઇએ જે કામ કર્યુ છે તે ખુબ સરસ છે. મને પણ મૃગેશભાઇની જેમ ગુજરાતી ભાષા પ્રત્યે ખુબ ગવૅ છે. મૃગેશભાઇ આપણી યાદો મા કાયમ રહેશે. હુ સઉદી અરેબિયા મા ઇજનેર છુ અને આ વેબ સાઇટ નો નિયમિત વાચક છુ.
June 11, 2014 at 12:13 pm
haa ji ame bilkul emni padkhe j chiye kyaay pan amari jarurat padse ame tamara kaam ne pahelu pradhanya aapishu… readgujarati bandh naa thavu joiye… e mara mate ek sahitya nu mandir samaan che… plz mane contact karva vinanti che.
mara thi banti hu purikoshish karis…
June 11, 2014 at 12:15 pm
sonal ben hu ane mara mitro emni sathe j chhiye . apni matrubhsha ne bachavva atlu karvu j rahyu , ane ej sachi Mrugesh bhai ne SHRADDHANJALI kehway. emnu sharu karelu kam na atke ..
Hassan Ali Wadiwala says:
June 11, 2014 at 3:28 pm
Sahkarkarvo,sath apwo atle man ane dhan thi bane te badhu karwu
Ahin Pakistan Khate gujrati na hova barabar che
Parantu USA ma jive che
USA ma very often nana mota gathering thata hoy Che
Jo USA maa amuk
loko himmat kare to gathering ma fund jama Thai
Je fund thaki. Read Gujarati chal tu rahe
Me and late Mrugesh had e mailed for android app.
Sister sonal if you people are interested my grand son can do it volunteerily
My landline phone number is 92 213 663. 1640
June 11, 2014 at 4:39 pm
“રમુજી ટુચકા” સંકલીત ટુચકાથી હું રીડ ગુજરાતી સાથે જોડાયો. મૃગેશભાઇની માંગણીને અવિરત પૂર્ણ કરતો રહ્યો. “વિસરાઇ ગયેલી બાળ રમતો” લેખ સાથે રીડગુજરાતીમાં લેખો આપ્યા. માર્ચ-૨૦૧૪ના મૃગેશભાઇનો ફોન આવ્યો કે થોડા ટુચકા મોકલજો. સમયના અભાવે તેમને વોટ્સએપના માધ્યમથી મોકલ્યા.
મૃગેશભાઇની તબીયતના સમાચાર અને અવસાનના સમાચાર હલબલાવી ગયા. સામાન્ય રીતે હું મોબાઇલ પર પાંચ મિનિટથી વધારે સમય વાત નથી કરતો પરંતુ મૃગેશભાઇ સાથે મોબાઇલ પર કાયમ ૪૦ મિનિટ વાત તો થતી જ.
મૃગેશભાઇનું સ્વપ્ન રીડગુજરાતી.કોમ સાથે આજે પણ જોડાયેલો છું અને જોડાયેલો રહીશ. હજી પણ ઘણું આપવાનું છે. અગાઉ મૃગેશભાઇના મેઇલ પર સાહિત્ય મોકલતો, હવે તે કેવી રીતે મોકલવું તે જણાવશો. રીડગુજરાતીને હવે આપણે ધબકતું રાખવું છે.
પરમ કૃપાળુ પરમાત્મા મૃગેશભાઇના પુણ્યાત્માને શાશ્વત શાંતિ બક્ષે તેવી અપેક્ષા સહ,
June 11, 2014 at 8:55 pm
please let us know what can we do to keep READGUJRATI live?
May God give strength and energy to Mrugeshbhai’s father to keep Mrugeshbhai’s dream live.
June 11, 2014 at 9:50 pm
I am confident that we can find at least 100 people (readers of this website) who are committed and willing to take next step towards keeping ReadGujarati alive. All we need is vision, guidance and concrete actionable plan to make it happen.
In past, I have recommended model similar to wikipedia where the actual work is coordinated among multiple volunteers. I still believe that is the best way to keep up with the efforts. In my experience, it is best to start with minimum viable solution and let it grow organically as needed.
To summarize it again, all we need is a team of moderator/reviewers and open ended team of volunteers. Volunteers earns credit with their work/contribution that facilitates their move into moderator team. Team coordinates with each other through shared drives like GDrive or Dropbox. Workflow would look like
– Moderator layout plan for what articles they wish to publish (like name of book, page number or scanned images of orginal articles).
– Volunteer picks the task and transcribe them into typed article and submit for review
– Reviewer (could be moderator as well) will proof read and ensure they are good to publish and puts them into either automatic or manual publication schedule
– Volunteer gets credit for quality work and same can be use to promote them as reviewer
How does that sounds to others? I am available to help with this initiative if we all agree that is the path we want to take going forward.
June 15, 2014 at 4:13 am
It sound good.I totally agree. We should carry on the path which Mrugeshbhai has started.
June 16, 2014 at 1:57 pm
That’s a good idea – worth pursuing.
June 16, 2014 at 1:58 pm
That’s a good idea – worth pursuing. But for this to happen – a team of 5 volunteers need to take lead.
June 12, 2014 at 1:29 am
ગુજ્રાતી ભાશાનુ ગૌર વ કેમ જ્ળવાય તેની દરકાર રાખનાર તેના ભગિરથ કાર્ય ને અધુરુ મુકિ ને ચાલ્યો ગયો.તેના આ યગ્ન ને આગળ ધપાવવનિ
હવે જરુર છે.જેથિ તેમના આત્મા ને શાન્તી મળૅ.આ દિશામ સહુ શુભેચ્છ્કો કાર્ય કરે તેજ તેમના પ્રતિ શ્રધાન્જલિ
June 12, 2014 at 7:10 am
મ્રુગેશભાઇએ ન ફક્ત સદવિચારો ને પાન્ખો લગાવિને દેશ વિદેશમા વસતા ગુજરાતિઓ સુધિ પહોન્ચતા કરયા પરન્તુ નવોદિતોને પન ઉત્સાહિત કર્યા. એક સેવાયગ્ન પ્રારમ્ભ કર્યો. સમાજના દરેક પ્રશ્નોનુ નિવારન સારા વિચારો અને સદ્ વાન્ચન થકિ સમ્ભવિ શકે. મુલ્યોનુ ઉધ્વિકરન થય તેન અથગ પ્રય્ત્નો તેવોએ કર્યા. પરમ પિતા આવા ઉત્તમ આત્માને પરમ સુખ આપે તેવિ હ્રદ્ય્પુર્વક પ્રાર્થના.
June 12, 2014 at 7:10 am
મ્રુગેશભાઇએ ન ફક્ત સદવિચારો ને પાન્ખો લગાવિને દેશ વિદેશમા વસતા ગુજરાતિઓ સુધિ પહોન્ચતા કરયા પરન્તુ નવોદિતોને પન ઉત્સાહિત કર્યા. એક સેવાયગ્ન પ્રારમ્ભ કર્યો. સમાજના દરેક પ્રશ્નોનુ નિવારન સારા વિચારો અને સદ્ વાન્ચન થકિ સમ્ભવિ શકે. મુલ્યોનુ ઉધ્વિકરન થય તેન અથગ પ્રય્ત્નો તેવોએ કર્યા. પરમ પિતા આવા ઉત્તમ આત્માને પરમ સુખ આપે તેવિ હ્રદ્ય્પુર્વક પ્રાર્થના.
June 12, 2014 at 8:53 am
Mrugeshbhai na aa sadkarya ne chalu rakhava je kai pan sahkar mara taraf thi aapi shakay e hu aapish. Mane mara email id par tame contact kari sako..
June 12, 2014 at 9:08 am
June 12, 2014 at 11:39 am
વેબસાઈટ ચલાવવા માટે પૈસા ઉપરાંત ઘણી બધી બાબતો અને તાંત્રિક જાણકારી તથા અન્યોના સહકારની જરૂર પડે. લાંબા સમય માટે ચાલી શકે એવું તંત્ર ઉભું કરવું એ મોટો પડકાર છે. મૃગેશભાઈએ પણ આ અનુભવ્યું હશે જ. બધાનો સહકાર તો જરૂરી છે પણ આ કાર્ય માટે એક સમર્પિત વ્યક્તિની પણ જરૂર પડે. મૃગેશભાઈના પિતાશ્રી પણ આ જાણતા હશે. આશા રાખીએ કે આ મહાયગ્નને પ્રજ્વલિત રાખવા ગુજરાતીપ્રેમીઓ યથાશક્તિ આહુતિ આપશે.
June 12, 2014 at 1:18 pm
thank you & all with you.
June 16, 2014 at 12:57 pm
Sonal bahen kharekhar mrugeshbhainaa aa satkaaryane chaalu raakhvu a sau gujarationi faraj che.hu marathi bantu karva prayaas karish aashre dodhek mahina pahelaa maari pratham vaartaa ghadiyaalnaa takoraa prakaashit thai tyaare khub j khushi thai hati.mara jeva nvodit sarjako maate mrugeshbhai masiha saman hata.
June 16, 2014 at 3:50 pm
Shocked to learn of Mrugeshbhai’s untimely demise at a very young age. Rarely do we find a person who spends his youthful and most productive years and also much of his money for such a ‘wasteful’ and unpaying activity – to promote love of language and literature- and to encourage new writers.
May God bless him.
June 19, 2014 at 12:48 am
I am ready to be volunteer/reviewer. can spare 2 hours a week.
Let me know if that is useful. I can be reached at amipdot06@gmail.com
FYI: મારી ગુજરાતી જોડણી ઘણી સારી છે.
But I am not so good yet in gujarati typing.
June 19, 2014 at 10:26 am
શ્રી મૃગેશભાઈની યાદ આવતાં આજે પણ ન સમજાઈ તેવી પીડા મનમાં ઉભરાઇ આવે છે. જે કાર્ય મૃગેશભાઈ કરી ગયા તે કાર્ય ભાગ્યેજ કોઈ કરી શકશે.હજુ પણ તેમનો બ્લોગ અને અમારો આ કૂવો નિરંતર મીઠા પાણીની સરવાણી વહાવતું જ રહે તેવી ઈચ્છા વ્યક્ત કરું છું.કારણ કે મૃગેશભાઇનો આત્મા આજ કૂવામાં વસેલો છે. જો આપણે સૌ મિત્રો આ કૂવાના પાણીને વાસી ન થવા દઈએ તો આપણે સાચા હૃદયથી મૃગેશભાઈને આપણી વચ્ચે જ રાખી શકીશું. અહીં જીવંત શબ્દ નથી વાપરતી કારણ કે જે ખરા અર્થમાં મૃત્યુ પામ્યું હોય તેના માટે આ શબ્દ વાપરી શકાય. પરંતુ જે આપણી સાથે છે, ગુજરાતી ભાષા માટે કામ કરતાં સમસ્ત લેખકોની સાથે છે તેમને આ શબ્દની શી જરૂર છે?
June 22, 2014 at 4:47 pm
મ્રુગેશ્ભઈ ના આત્મા ને પ્રભુ શાન્તિ આપેે
June 25, 2014 at 2:29 am
I am with you.please let me know if I can help with anything.Thank you
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.